**VIRU-NIGULA VALLA RAAMATUKOGU**

**2020. AASTA TEGEVUSE ARUANNE**

2021

Sisukord

[Sisukord 2](#_Toc62415900)

[1. Põhilised tegevussuunad 4](#_Toc62415901)

[1.1 Koroonaviiruse mõju 5](#_Toc62415902)

[1.1.1 Esimene laine 5](#_Toc62415903)

[1.1.2 Teine laine 7](#_Toc62415904)

[2. Juhtimine 9](#_Toc62415905)

[2.1 Raamatukogude võrgu struktuur ja nõukogud 9](#_Toc62415906)

[2.2 Eelarve 10](#_Toc62415907)

[2.3 Projektid 11](#_Toc62415908)

[2.4 Personali koosseis, juhtimine ja areng 11](#_Toc62415909)

[2.4.1 Täienduskoolitused. Lisada omapoolne hinnang. 12](#_Toc62415910)

[2.42 Raamatukogutöötajate avalikud esinemised 13](#_Toc62415911)

[2.4.3 Erialahariduse omandamine 13](#_Toc62415912)

[2.4.5 Töötajate tunnustamine 13](#_Toc62415913)

[2.5 Raamatukogu haldusjuhtimine 13](#_Toc62415914)

[2.5.1 Juurdepääs liikumispuudega inimesele 14](#_Toc62415915)

[2.6 Raamatukogu arendustegevused infotehnoloogia valdkonnas 14](#_Toc62415916)

[2. Kogud komplekteerimine ja töötlemine 15](#_Toc62415917)

[3.1.1 Raamatu komplekteerimine 15](#_Toc62415918)

[3.1.3 Auviste komplekteerimine 16](#_Toc62415919)

[Auviseid ei komplekteeritud. 16](#_Toc62415920)

[3.2 inventuurid, mahakandmised 16](#_Toc62415921)

[2020. aastal inventuure ei toimunud. Maha kanti 2177 teavikut, millest ilu- ja lastekirjandusteoseid oli 1811, venekeelseid 977. 16](#_Toc62415922)

[4. Lugejateenindus ja raamatukoguteenused 16](#_Toc62415923)

[4.1 Avaliku teabe kättesaadavaks tegemine 17](#_Toc62415924)

[4.2 Raamatukogu kasutamine ja teenused 17](#_Toc62415925)

[4.3 RVL teenindus 20](#_Toc62415926)

[4.4 Laste- ja noorteteenindus 20](#_Toc62415927)

[4.4.1 Laste-ja noortekirjanduse komplekteerimine 20](#_Toc62415928)

[4.4.2 Laste-ja noorte raamatukogu kasutamine 20](#_Toc62415929)

[Nagu tabelist näha, on kõik näitajad langenud. Vallaraamatukogu laenutuste kahanemist mõjutab kindlasti ka see, et 2020. aastal ei toimunud traditsioonilist Pärlimängu lugemisvõistlust. 21](#_Toc62415930)

[4.4.3 Laste-ja noorteteenindus, s.h lugemisharjumuste kujundamine ja arendamine 21](#_Toc62415931)

[4.4.4 Laste- ja noorteüritused 21](#_Toc62415932)

[4.5 Erivajadustega sihtrühmade teenused 22](#_Toc62415933)

[4.6 Raamatukogu kui kohalikku pärandit jäädvustav, elukestvat õpet toetav ja vabaaja võimalusi pakkuv kultuurikeskkond 23](#_Toc62415934)

[4.6.1 kohalikul tasandil 23](#_Toc62415935)

[4.6.2 riiklikul tasandil 24](#_Toc62415936)

[Kriisiaja ja igapäevatöö kogemusi vahetatakse lisaks Lääne-Virumaa raamatukogudele ka Tõstamaa, Põltsamaa ja Lustivere raamatukogudega. 24](#_Toc62415937)

[4.6.3 rahvusvahelisel tasandil 24](#_Toc62415938)

[Rahvusvahelisel tasandil koostöö puudus. 24](#_Toc62415939)

[4.7 Raamatukogu koolituskeskusena kasutajatele 24](#_Toc62415940)

[4.8 Raamatukoguteenuse turundus ja väljaanded 24](#_Toc62415941)

[4.9 Andmebaasid 25](#_Toc62415942)

[5. 2021. aasta tegevused 25](#_Toc62415943)

[LISA 1. Personali koolitus 27](#_Toc62415944)

[LISA 2. Raamatukogutöötajate avalikud esinemised 27](#_Toc62415945)

[LISA 3. Raamatukogude ehitamine, renoveerimine, remondid 27](#_Toc62415946)

[LISA 4. Laste ja noorteüritused (valik olulisematest) 27](#_Toc62415947)

Tabel 1

|  |  |  |  |  |
| --- | --- | --- | --- | --- |
| Omavalitsus | Piirkonna elanike arv (01.12.19) | Raamatukogusid kokku | Neist harukogusid  | Teeninduspunktide arv |
| Viru-Nigula vald | 5785 | 3 | 2 | 1 |

**Üldkasutatavate raamatukogude arv:** Põhikogu, haruraamatukogude arv ja teeninduspunktide arv.

1. Põhilised tegevussuunad

2020. aasta tegevustele jättis oma jälje koroonaviiruse levik ja sellest tulenenud piirangud. Koroonakriisi tõttu toimus aasta jooksul võrreldes möödunud aastaga vähem üritusi, vähenes ka külastuste arv, samuti jäi soovitust harvemaks koostöö lasteaia ja kooliga. Samal ajal andis tekkinud kriis võimaluse leida uusi teenuseid ja meetodeid igapäeva töö jätkamiseks. Viru-Nigula valla raamatukogud aitasid lastel stressiga toime tulla lugedes neile telefonitsi ette raamatuid, rääkides anekdoote ja mängides sõnamänge. Igapäevase töö osaks on saanud kontaktivaba laenutus.

Võrreldes eelmiste aastatega paranes koostöö valla teiste raamatukogudega. Korraldati ühiseid koolitusi, peeti töökoosolekuid.

2020. aastal sai raamatukogu logo, mis sümboliseerib mitmetasandilist ja vajaduspõhist raamatute valikut valla esindusraamatukogus. Värvid tulenevad Viru-Nigula vapist. Nelinurkade sümbioos ühtse elemendina sümboliseerib esindusmaja ja toetavat üksust.

2020. aastal sai Viru-Nigula harukogus ellu kutsutud Raamatuklubi. Igal kohtumisel võetakse arutluse alla varem klubiliikmete poolt välja valitud raamat. Aasta jooksul kohtuti neljal korral, loetu põhjal toimunud arutelud on olnud haaravad ja mõtlemapanevad. Tänu klubiliikmete suurele huvile jätkub klubi tegevus ka 2021. aastal.

Vallaraamatukogus Kundas oli väga edukas Hinge Kaljundi raamatuesitlus. „Paasvere parunite“ esitlusele jätkus vaatamata eriolukorrale huvilisi.

Aseri haruraamatukogu on jätkanud tänuväärset tööd keelekohvikuga, keelekohvik on aja jooksul arenenud oluliseks iganädalaseks traditsiooniks. Läbiviimisele ja teemade leidmisele aidatakse aktiivselt osalejate poolt kaasa.

2020. aastast avati Viru-Nigula valla raamatukogus Kundas ja Viru-Nigula raamatukogus Omniva postipunktid. Sellest aastast pakuvad kõik valla raamatukogud postipunktiteenust.

Kuigi üritusi oli aasta lõikes vähem, oli huvi toimunud ürituste vastu sügav, mis annab tunnistust raamatukogu positiivsest mõjust kohalikule kultuurielule.

Digikultuuriaasta raames teavitasime tavapärasest veelgi rohkem eakaid internetis valitsevatest ohtudest. Võtsime osa Riigi Infosüsteemi Ameti (RIA) küberohtude ennetuskampaaniast „Ole IT-vaatlik!“, pakkudes soovijatele nõustamist ja jagades infot ning materjale.

Lisaks võtsid kõik raamatukogutöötajad osa Tallinna Tehnikaülikooli DigiTarkuse e‑kursusest.

## Koroonaviiruse mõju

### 1.1.1 Esimene laine

(Märtsist suveni, sh üleminekuperiood eriolukorra lõppedes)

*Milliste olemasolevate teenuste pakkumist jätkati eri- ja hädaolukorras?*

Olemasolevatest teenustest jätkus laenutustöö, päringutele vastamine, paljundamine ja skaneerimine.

*Milliseid olemasolevaid teenuseid hakati pakkuma uusi lahendusi ja tehnoloogilisi vahendeid kasutades?*

Uue lahendusena saab välja tuua kontaktivaba teenuse korraldamise. Samuti said soovijad veebikõne vahendusel raamatusoovitusi.

*Millised füüsilised raamatukoguteenused muutusid kontaktivabaks?*

Viru-Nigula valla raamatukogus ja Viru-Nigula raamatukogus muutusid kontaktivabaks laenutamine ja tagastamine. Viru-Nigula haruraamatukogu sai tagastuskasti. Samuti oli võimalus kontaktivabalt printida ja skaneerida. Dokumendid asetati vahekoridori lauale. Eriolukorra ajal tagastustähtaja ületanud teavikute eest viivist ei küsitud, küll aga pidi tasuliste teenuste eest tasuma vastavalt hinnakirjale. Koduteenindus muutus soovijatele kontaktivabaks.

*Milliseid uusi teenuseid hakati pakkuma?*

Aitamaks lastel toime tulla distantsõppest tuleneva stressiga, lugesid raamatukoguhoidjad igapäevaselt soovijatele telefoni teel ette raamatuid. Mängiti ka sõnamänge ja jutustati anekdoote. Aseri raamatukoguhoidjatel toimusid individuaalvestlused eakatega, kes vajasid nõuandeid, uudiseid või ka lihtsalt turvatunnet ja seltskonda.

*Milliste uute teenuste pakkumine jätkub ka peale hädaolukorda?*

Vestlused eakatega jätkuvad. Samuti on soovijatel võimalus kasutada kontaktivaba teenindamist.

*Kuidas muutusid raamatukogude füüsilise ruumi lahtiolekuajad ja teenuse kättesaadavuse ajad eri- ja hädaolukorra ajal? (Teenuse kättesaadavus aeg – aeg, mille jooksul mh raamatukoguhoidja vastab telefonile/e-kirjadele, kasutaja saab kasutada iseteenindusvõimalusi, tagastuskaste, e-kanaleid, osa võtta virtuaalüritustest ja –koolitustest, kasutada arvutit jne)*

Viru-Nigula valla raamatukogude teenuse kättesaadavuse ajad ei muutunud hädaolukorra ajal. Seoses eriolukorraga sulgesid Viru-Nigula valla raamatukogu ja Viru-Nigula harukogu külastajatele uksed 20. märtsist, raamatukogud taasavati 19. mail. Eriolukorra ajal oli raamatukogude füüsiline ruum kasutajatele suletud, kuid kontaktivaba teenuse/laenutuse kättesaadavuse ajad jäid võrreldes tavapärasega samaks. Tagastuskast Viru-Nigulas oli kastutav 24 tundi ööpäevas.

Aseri harukogus kontaktivaba laenutust ei toimunud kuna raamatukogu oli avatud. Tavapäraste teenuste kättesaadavuse aeg oli igapäevaselt 4 tundi, kus raamatukogu oli avatud lugejatele ja postipunkti kasutajatele. Ülejäänud 4 tundi vastas raamatukoguhoidja telefonile, e-kirjadele, mitmesugustele päringutele, toimusid erinevad sisetööd.

*Kui palju raamatukogusid suleti täielikult eri- ja/või hädaolukorra ajal (ühtegi teenust ei pakutud)?*

Viru-Nigula valla raamatukogusid ei suletud täielikult.

*Kas ja kuidas uuendati raamatukogu taristut (uue tehnika, raamatukappide jms soetamine)?*

Viru-Nigula haruraamatukogu sai tagastuskasti.

*Kas ja millises ulatuses tehti raamatukogude eelarvetes kärpeid?*

Kärpeid ei tehtud.

*Kas eri- ja hädaolukorras kehtestati raamatukogudes maski ja/või visiiri kandmise kohustus töötajatele?*

Töötajatele maski ja/või visiiri kandmise kohustust ei kehtestatud.

*Kas eri- ja hädaolukorras kehtestati raamatukogudes maski kandmise kohustus kasutajatele?*

Kasutajatele maskikandmise kohustust ei kehtestatud.

*Milliseid ümberkorraldusi tehti raamatukogude ruumides ja töökorralduses? Kas ja kuidas korraldati raamatukoguhoidjate kaugtöö?*

Kaugtööd ei korraldatud. Raamatukoguhoidjad viibisid tavapärastel tööaegadel raamatukogus. Töökorraldus muutus seoses kontaktivabale laenutusele üleminekuga.

*Kas ja kuidas valmistuti viiruse teiseks laineks?*

Enne teist lainet soetati raamatukogudesse kontaktivabad desojaamad, visiirid, ühekordsed maskid ja kummikindad. Teeninduslettidele paigaldati kaitseklaasid.

### 1.1.2 Teine laine

(alates septembrist)

*Milliste olemasolevate teenuste pakkumist jätkati hädaolukorras?*

Teise laine ajal jätkati kõigi olemasolevate teenuste pakkumist. Sarnaselt esimese laine ajale jäi kasutajatele võimaldatuks kontaktivaba laenutus, kuid raamatukogu füüsilise ruumi kasutamise võimalus jäi alles.

*Milliseid olemasolevaid teenuseid hakati pakkuma uusi lahendusi ja tehnoloogilisi vahendeid kasutades?*

Uusi lahendusi ega tehnoloogilisi vahendeid kasutusele ei võetud.

*Millised füüsilised raamatukoguteenused muutusid kontaktivabaks?*

Pakutakse soovijatele kontaktivaba teenindust ja koduteenindust.

*Milliseid uusi teenuseid hakati pakkuma?*

Uusi teenuseid ei lisandunud.

*Milliste uute teenuste pakkumine jätkub ka peale hädaolukorda?*

Võimalus kasutada kontaktivaba teenindust ja kodukülastust.

*Kuidas muutusid raamatukogude füüsilise ruumi lahtiolekuajad ja teenuse kättesaadavuse ajad hädaolukorra ajal?*

Teise laine ajal ei muutunud raamatukogude füüsilise ruumi lahtiolekuajad ega teenuse kättesaadavuse ajad.

*Kui palju raamatukogusid suleti täielikult hädaolukorra ajal (ühtegi teenust ei pakutud)?*

Viru-Nigula valla raamatukogusid ei suletud.

*Kas ja kuidas uuendati raamatukogu taristut (uue tehnika, raamatukappide jms soetamine)?*

Viru-Nigula valla raamatukogu sai tagastuskasti.

*Kas ja millises ulatuses tehti raamatukogude eelarvetes kärpeid?*

Eelarvet ei kärbitud.

*Kas hädaolukorras kehtestati raamatukogudes maski ja/või visiiri kandmise kohustus töötajatele?*

Teise laine ajal muutus raamatukogu töötajale maski ja/või visiiri kandmine kohustuslikuks.

*Kas hädaolukorras kehtestati raamatukogudes maski kandmise kohustus kasutajatele?*

Maski kandmise või suu ja nina katmise kohustus kehtestati ka kasutajatele.

*Milliseid ümberkorraldusi tehti raamatukogude ruumides ja töökorralduses? Kas ja kuidas korraldati raamatukoguhoidjate kaugtöö?*

Distantsi võimaldamiseks paigutati ümber kohalkasutuseks mõeldud istekohad. Kunda ja Aseri AIP-is võimaldati kasutada vaid pooli olemasolevatest arvutitest.

Kaugtööd ei toimunud.

*Millised olid eri- ja hädaolukorrast tulenevad suurimad väljakutsed?*

Tulenevalt eriolukorrast oli suuremateks väljakutseteks selgitada inimestele vahemaa hoidmise vajalikkust, desinfitseerimise ja maskide kandmise kohustust. Kindlasti oli väljakutseks ka olukorra uudsus ja teadmatus viiruse tegeliku ohu ja leviku osas.

Üleöö tekkis vajadus leida turvaline lahendus igapäevatöö jätkamiseks ja muutmiseks. Mitmed lugejad olid kindlad, et raamatukogu on täielikult suletud. Eriolukorra alguses loobusid paljud püsikliendid raamatukoguteenustest, kartes ülemääraseid kontakte ja raamatukoguhoidjale tülitegemist.

*Milliseid võimalusi eri- ja hädaolukord pakkusid raamatukoguteenuse arendamiseks?*

Esmakordselt toimus teenuste osutamine kontaktivabalt, peaaegu täielikult telefoni ja e-posti vahendusel. Väikestes raamatukogudes muutus töö lugejatega veelgi personaalsemaks. Kas siis raamatupakki kokku pannes või telefoni teel lugeja muret ning soove kuulates. Avanes võimalus tulla lugejale vastu ning pakkuda kõigele vaatamata väga head teenust, kasutades ära olemasolevaid vahendeid.

*Millised olid eri- ja hädaolukorra suurimad õppetunnid?*

Raamatukogud on vajalikud sõltumata olukorrast. Vajadusel tuleb kiiresti reageerida, et leida parim lahendus.

# 2. Juhtimine

2.1 Raamatukogude võrgu struktuur ja nõukogud:
Muutused raamatukogude võrgus:

* *Struktuur*

Alates 01.09.2018 asub Kundas Viru-Nigula valla raamatukogu, mille haruraamatukogudeks Aseri raamatukogu ja Viru-Nigula raamatukogu.

* *Muutused lahtiolekuaegades.*

Seoses Omniva postipunkti teenuse pakkumisega Viru-Nigula valla raamatukogus muutusid lahtiolekuajad. Juuli teisest poolest on raamatukogu esmaspäeviti suletud. T‒R 10.00-18.00, L 9.00‒17.00.

* *Kas on läbi viidud raamatukoguteenuste kvaliteedihindamist? Kui ei, millal on plaanis?*

2020. aastal viidi läbi raamatukogu kvaliteedihindamine.

* *Raamatukogu dokumendid (põhimäärus ja kasutuseeskiri, andmekaitsetingimused, komplekteerimispõhimõtted). Kas olemas ja millal uuendatud?*

Dokumendid on olemas ja ajakohased. 2018. aastast on kinnitatud põhimäärus, kasutamise eeskiri ja komplekteerimispõhimõtted. Andmekaitsetingimused kinnitati 2019. aastal.

* *Arengukava*

Arengukava puudub, on koostamisel.

* *Nõukogu tegevus*

Nõukogu koosseis muutus 2020. aastal. Nõukogu esimees on Priidu Vilmer vallavalitsuse esindaja, Mare Roov on lugejate esindaja ja vallavolikogu hariduskomisjoni esindaja on Elle Türkel. Nõukogu koosolekul arutati raamatukogu arenguvõimalusi, nõukogu avaldas soovi osaleda arengukava väljatöötamisel ja tutvuda 2021. aasta eelarveprojektiga.

* *Üldistav hinnang kogu valla raamatukogude tegevusele aastal 2020.*

Teeninduspiirkonna elanikel on võimalik raamatukogu teenuseid kasutada. Raamatukogud asuvad hästi ligipääsetavas kohas, tagatud on vallasisene transpordiühendus eri piirkondade vahel. Viru-Nigula valla elanikel on võimalus kasutada raamatukogude poolt pakutavat tasuta koduteenindust. Samuti on võimalus vallasiseselt laenutatud raamat tagastada teise raamatukogusse.

Viru-Nigula valla raamatukogu lahtiolekuajad ei ole enam elanikele sobivad ja harjumuspärased, väga palju helistatakse ja tullakse raamatukogu ukse taha esmaspäeviti.

2020. aastal saadi kriisiolukorras väga hästi hakkama, tagati vallas katkematu raamatukoguteenus ja leiti uusi võimalusi selle pakkumiseks. Viru-Nigula valla raamatukogu ja Viru-Nigula haruraamatukogu on edukalt käivitanud postipunkti teenuse.

## 2.2 Eelarve

Tabel 2

|  |  |  |  |
| --- | --- | --- | --- |
| **Põhieelarve**  | **Seisuga** **31.12.18. €**  | **Seisuga** **31.12.19 €**  | **Muutus %**  |
| Eelarve kokku  | 125 530 | 129 393 | + 3,1 |
| Personalikulu  | 88 733 | 96 305 | + 8,5 |
| Komplekteerimiskulu | 23 848 | 25 212 | + 5,7 |
| sh KOV-lt | 12 668 | 12 824 | + 1,2 |
| sh riigilt  | 11 180 | 12 388 | + 10,8 |
| Infotehnoloogiakulu  | 1 500 | 1 849 | + 23,3 |
| Üritusteks/näitusteks | 169 | 98 | - 42,0 |
| Täienduskoolitus | 198 | 133 | - 32,8 |
| \* |  |  |  |

Tabelis palun esitada ainult jooksvaid kulusid ja mitte investeeringuid.

Üritusteks oli eelarves eraldatud 1000 eurot ja koolitusteks 650 eurot. Seoses koroonaviiruse levikuga ei olnud võimalik vahendeid kasutada.

*\*Kas KOVi poolt on eraldatud vahendeid näiteks koduteenuseks, RVL-iks vms?*Rahalisi vahendeid eraldatud pole, kuid on võimalik kasutada teenuse osutamiseks valla autot.

2.4 Personali koosseis, juhtimine ja areng*Olulisemad muudatused personali korralduses: sh koondamised, koosseisu muutused, tööaja muudatused. Lisada selgitused.*

Viru-Nigula valla raamatukogus töötab 5 raamatukoguhoidjat ja direktor. Viru-Nigula haruraamatukogu töötajat asendab vajadusel Aseri haruraamatukogu töötaja, et ei oleks tarvidust raamatukogu sulgeda.

Seoses Viru-Nigula valla raamatukogu direktori Leili Eiskopi lahkumisega direktori ametikohalt liikus Viru-Nigula raamatukogu senine raamatukoguhoidja Mervi Lilleoja valla raamatukogu direktoriks. Alates 18. augustist töötab Viru-Nigula raamatukogus raamatukoguhoidjana Liina Martõkainen. Vaatamata erialase ettevalmistuse puudumisele elas Liina raamatukogutöösse kiiresti sisse ja jätkas traditsioonilisi ettevõtmisi.

Septembrist on tihenenud valla raamatukogude omavaheline suhtlus ja koostöö. On korraldatud mitmeid sisekoolitusi ja tehtud ühiselt tööplaane.

2020. aastast osutavad kõik Viru-Nigula valla raamatukogud Eesti Posti nimel postipunkti teenust. Viru-Nigula valla raamatukogus Kundas muutusid sellega seoses lahtiolekuajad. Esmaspäeviti on raamatukogu suletud, T-R 10.00-18.00 ja L 9.00-17.00. Viru-Nigula haruraamatukogus esialgu raamatukogu tööaegu muudetud ei ole, aga postipunkti teenust pakutakse ka esmaspäeval 10.00-14.00, sel ajal saab soovi korral ka raamatukogu teenuseid kasutada. Seoses tööaegade muudatustega Viru-Nigula haruraamatukogu töötaja enam Kundas laupäeviti tööl ei käi.

2.4.1 Täienduskoolitused. Lisada omapoolne hinnang.

|  |  |  |  |
| --- | --- | --- | --- |
| Teema | Korraldaja | Tundide arv | Osalejate arv |
| **Erialased täienduskoolitused (väljaspool LVKRK-d)** |  |  |  |
| Lugemisisu stardikoolitus | ELK | 6 | 3 |
| LVKRK korraldatud koolitused | LVKRK |  |  |
|

|  |
| --- |
| Rahvajutu aasta, Rahvakultuuri keskuse ja rk-de koostöövõimalused, |
| robootika võimalused raamatukogus |

 |  | 6 | 2 |
|

|  |
| --- |
| Statistikaameti andmebaasid |
| Raamatukogude arengusuunad |
| Postipunktid raamatukogudes |

 |  | 6 | 3 |
| Noored ja internet |  | 6 | 3 |
| Teeninduskoolitus |  | 6 | 1 |
| Arengukavade koostamine |  | 8 | 1 |
| Kuidas täiskasvanud õpivad ja kuidas neid tõhusamalt õpetada |  | 4 | 3 |
| **Muud koolitused** |  |  |  |
| DigiTarkus | TalTech | 156 | 6 |

Lugemisisu stardikoolitus oli väga haarav ja informatiivne, teemasid oli kavva võetud mitmekülgselt. Koolitus andis hea põhja programmi viimiseks lasteni.

Koolitus „Noored ja internet” oli silmiavav ja mõtlemapanev, eraldi peab kiitma koolitajat Maria Murumaa-Mengelit, kes valdas teemat suurepäraselt ja kelle võime ka ekraani vahendusel kaasa haarata on märkimisväärne.

TalTechi e-kursus „Digitarkus” oli oodatust väljakutsuvam ja mahukam. Kursuselt sai uusi oskusi ja teadmisi, mida saab kindlasti ka oma töös ära kasutada.

Lisa 1

2.42 Raamatukogutöötajate avalikud esinemised: *ettekanded, loengud, koolitused.
(Võib teha lühikokkuvõtte üldistades teemasid).*

Viru-Nigula harukogus viidi läbi 2 raamatukogutundi algklassilastele. Tundide teemadeks oli infootsing ja illustratsioonid. Samuti on saanud traditsiooniks augustikuine raamatukogu tutvustamine kooliminevatele õpilastele.

Aseri haruraamatukogus viiakse iganädalaselt (välja arvatud piirangute ajal) läbi keelekohvikut.

Kunda raamatukoguhoidja käis Viru-Nigula valla lasteaias „Kelluke“ tutvustamas uuemat lastekirjandust ja erialast kirjandust. Samuti viidi Viru-Nigula vallaraamatukogus läbi raamatukogutunde.
LISA 2

2.4.3 Erialahariduse omandamine.

2020. aastal töötajad erialaharidust ei omandanud.

2.4.5 Töötajate tunnustamine.

Mervi Lilleoja pälvis ERÜ aasta parima maaraamatukoguhoidja nominatsiooni.

2.5 Raamatukogu haldusjuhtimine.

Viru-Nigula valla raamatukogu on Viru-Nigula valla hallatav asutus. Viru-Nigula valla raamatukogu asub lasteaed „Kelluke” hoone A-korpuses, mis on kahekorruseline silikaathoone. Kolmes rühmaruumis teisel korrusel asuvad lasteaia lapsed. Esimesel korrusel on Viru-Nigula valla raamatukogu kasutajatele teenindussaal, laoruum ja töötuba. Direktori kabinet asub teisel korrusel. Raamatukogul on eraldi sissekäik, tagavaraväljapääs esimesel korrusel ning valvesignalisatsioon. Remondivajadus puudub.

Viru-Nigula raamatukogu hoone kuulub Viru-Nigula vallale. See valmis 1982. aastal ja võeti taas kasutusele 2010. aastal. Raamatukogu asub kahekorruselise hoone ühes tiivas esimesel korrusel. Majas tegutsevad veel Viru-Nigula Haridusselts, Viru-Nigula noortetuba, pikapäevarühm, juuksur, saun, massaažituba ja perearst. Raamatukogu ruumid ja asukoht sobivad igati vastavaks tegevuseks. Remondivajadus 2020. aastal puudus, vahetati välja ATS süsteem.

Aseri raamatukogu asub lugejatele hästi ligipääsetavas kohas. Raamatukogu ruumid asuvad kahel korrusel. 2020. aastal ei tehtud remonditöid. Vajalik oleks väliskoridori seinte ja lae remont.
LISA 3

2.5.1 Juurdepääs liikumispuudega inimesele.

Viru-Nigula valla raamatukogus on tagatud juurdepääs liikumispuudega inimestele.

Viru-Nigula harukogus saavad liikumispuudega inimesed terrassile pääsemiseks kasutada kaldteed. 2-astmelisel trepil paremaks liiklemiseks on paigaldatud käsipuu. Aasta jooksul täiendavaid töid ei teostatud.

Aseris on liikumispuudega inimestele on tagatud juurdepääs ainult I korrusele, II korrusele juurdepääs puudub.

2.6 Raamatukogu arendustegevused infotehnoloogia valdkonnas

2020. aastal liideti kõik raamatukogude arvutid keskhaldusega ja domeeniga. Võeti kasutusele OneDrive, Microsoft Azure ja Office 365 keskkonnad. Raamatukogu kodulehel toimusid arendused, muutus domeen ja ka meiliaadressid. Raamatukogu kodulehe ja blogi värvilahenduses võeti kasutusele Viru-Nigula valla tunnusvärvid. Riistvarast soetati raamatukogu direktorile Dell P2419H ja sellele sobivad 2 dokki. Eelmine arvuti puhastati ja seda kasutatakse tööarvutina. Lisaks soetati 4 uut monitori, värviprinter ja üks uus vöötkoodi skanner.

Vastavalt Viru-Nigula valla põhimõtetele soetatakse teise ringi arvuteid, nende täpne vanus on teadmata. Samas on arvutid väga heas korras.

1. Kogud komplekteerimine ja töötlemine
3.1 komplekteerimise põhimõtted ja uuendused **(sh e-teavikud)**

Pärast valla raamatukogude ühinemist toimub komplekteerimine Viru-Nigula valla raamatukogude komplekteerimispõhimõtet ning rahvaraamatukogude töökorralduse juhendit järgides. Kirjanduse komplekteerimine toimub valikuliselt.

Annetuste osakaal 6,24%, ringlus 0,54.

Kogude kasutatavus on vähenenud seoses eriolukorraga. Kuigi raamatukogu teenuseid ei katkestatud, mõjutas siiski laenutuste arvu inimeste soov püsida kodus ja ka see, et lugejad ei saanud ise riiulitest kirjandust valida. Samuti selgus hiljem, et mitmed lugejad olid arvamusel, et raamatukogud olid täielikult suletud.

Lasteraamatutest laenutati jätkuvalt enim kooli soovituslikku kirjandust. Täiskasvanud lugejad eelistasid ilukirjandust ja elulooraamatuid. Venekeelne elanikkond eelistab pigem ilukirjandust.

3.1.1 Raamatu komplekteerimine **(trükis + e-raamat)**

Prioriteediks on eesti autorite ilukirjandus ning tõlkekirjandusest väärtkirjandus, samuti laste- ja noortekirjandus. Teadmiskirjandusest on eelistatud tarbekirjandusest laiemale lugejaskonnale huvipakkuvad teavikuid. Komplekteerimisel on lastekirjanduse osas prioriteet kooli õppekava toetav ja muu hariv kirjandus. Täiskasvanutele suunatud kirjandusest tellitakse raamatuid, mille vastu on eelnevalt rohkem huvi tuntud, nt elulooraamatud, sarja „Minu” raamatud, kodulooline kirjandus.

Aasta jooksul saadi juurde 2133 raamatut, sellest ilu- ja lastekirjandust 1762, vene keeles 977 raamatut. Raamatuid saadi 156 võrra rohkem kui 2019. aastal. 2020. aastal pandi rohkem rõhku ilu-ja lastekirjanduse tellimisele: 230 raamatut rohkem võrreldes eelneva aastaga, ka venekeelseid raamatuid telliti 61 võrra rohkem.

E-raamatuid ei komplekteeritud. 3.1.2 Perioodika komplekteerimine

Perioodika komplekteerimisel on põhimõtteks, et kättesaadav oleks Eestis ilmuv perioodika, v.a. väheväärtusliku sisuga väljaanded. Võõrkeelset perioodikat komplekteeritakse Aseri raamatukogus ja Viru-Nigula valla raamatukogus vastavalt võimalustele. Perioodikat komplekteeriti Viru-Nigula valla raamatukogus kokku 3303 euro ulatuses.

3.1.3 Auviste komplekteerimine

Auviseid ei komplekteeritud.

3.2 inventuurid, mahakandmised

2020. aastal inventuure ei toimunud. Maha kanti 2177 teavikut, millest ilu- ja lastekirjandusteoseid oli 1811, venekeelseid 977.

4. Lugejateenindus ja raamatukoguteenused
*Muudatused teeninduskorralduses ja teenustes, sh e-teenused. Milliseid teenuseid veel pakute? Haldusreformi mõju lugejateenindusele ja raamatukoguteenustele.
Kui on tehtud lugejate rahulolu-uuringuid, siis lühike kokkuvõte tulemustest*.

2020. aastal said Viru-Nigula raamatukogu ja Viru-Nigula valla raamatukogu tagastuskastid, mis tõestasid oma vajalikkust koroonaaja tingimustes.

Peamised muudatused olid tingitud eriolukorra piirangutest: perioodil 20. märts kuni 18. mai oli kasutusel kontaktivaba laenutus, raamatukogude uksed Viru-Nigulas ja Kundas olid kasutajatele suletud, pakuti kontaktivaba laenutust. Aseri raamatukogus teenindati lugejaid postipunkti lahtiolekuaegadel.

Muutuse teeninduskorralduses tõi kaasa Eesti Posti postipunkti loomine raamatukogudesse. 2020. aastast osutavad lisaks Aseri raamatukogule nii Viru-Nigula valla raamatukogu kui ka Viru-Nigula raamatukogu AS Eesti Posti nimel postipunktiteenust. Kuna postipunkt on Viru-Nigulas avatud ka esmaspäeviti, saab sel päeval kasutada raamatukogu teenuseid. Varem oli esmaspäeviti raamatukogu lugejatele suletud, toimusid vaid kooli- ja lasteaiakülastused, Raamatukoguring ja sisetöö.

Meie valla raamatukogudes on 2020. aastast võimalik lisaks põhiteenustele kasutada kontaktivaba teeninduse võimalust. Samuti pakume alates märtsikuisest eriolukorrast koduteenindust kõigile soovijatele. Raamatukogudes toimuvad regulaarselt lastele suunatud sündmused ja keelekohvik, mis katkesid vaid piirangute ajaks. Vastu tulles lugejate soovidele oleme ellu kutsunud Raamatuklubi ja korraldanud erinevaid arutlusõhtuid.

4.1 Avaliku teabe kättesaadavaks tegemine. *Lugejaarvutite olukord ja kasutamine.*

2018. aastal said meie raamatukogud projektiga „Uus algus“ lugejaarvutid. Viru-Nigula valla raamatukogus on lugejatele kasutamiseks 5 arvutit, Aseris 3 arvutit, Viru-Nigula raamatukogus 2 arvutit. Arvutite seisukord on hea.

Lugejaarvutite kasutamise statistika on märkimisväärselt kahanenud seoses kevadise raamatukogu füüsilise ruumi sulgemisega ja 50% täituvuse piirangutega. 2020. aastal kasutati arvuteid 4142 korral, sellest lapsed 1010 korral.

4.2 Raamatukogu kasutamine ja teenused**.**

Tabel 4

|  |  |  |  |
| --- | --- | --- | --- |
| **Raamatu-kogu** | **Lugejad 2019** | **Lugejad 2020** | **Muutus (+-)** |
| Viru-Nigula valla raamatukogu | *771* | *664* | *-107* |
| Aseri raamatukogu | *331* | *364* | *+33* |
| Viru-Nigula raamatukogu | *227* | *476* | *+249* |
| KOKKU | *1329* | *1504* | *+175* |

Statistika põhjal on Viru-Nigula raamatukogu lugejate arv aastaga kasvanud 249 lugeja võrra. Niivõrd kõrget muutust aga tegelikkuses ei olnud, põhjuseks on uue töötaja eksitus. Aseri raamatukogul on külastajaid 33 võrra rohkem võrreldes eelneva aastaga. See näitaja võib olla seotud sellega, et kevadise laine ajal Aseri oma uksi täielikult ei sulgenud, olles avatud postipunkti avamisaegadel. Viru-Nigula valla raamatukogus on seevastu lugejate arv vähenenud.

|  |  |  |  |  |  |  |
| --- | --- | --- | --- | --- | --- | --- |
| **Raamatu-****kogu** | **Külastused 2019** | **Külastused 2020** | **Muutus (+-)** | **Virtuaal-külast. 2019** | **Virtuaal-külast. 2020** | **Muutus (+-)** |
| Viru-Nigula valla RK | *19352* | *18453* | *-899* |  |  |  |
| Aseri  | *8071* | *8879* | *+ 808* |  |  |  |
| Viru-Nigula  | *4718* | *3420* | *-1298* |  |  |  |
| KOKKU | *32141* | *30752* | *-1389* | *5119* | *9480* | *+4361* |

Seoses koroonaviiruse levikuga on arusaadaval põhjusel kahanenud külastajate arv, Viru-Nigula ja vallaraamatukogu uksed olid külastajate jaoks suletud. Seevastu on positiivsed näitajad Aseril, mis jäi piirangute ajal avatuks. Märkimisväärselt on suurenenud virtuaalkülastuste arv, ka selle muutuse taga on ilmselt viirusest põhjustatud piirangud ja inimeste soov saada informatsiooni kodust lahkumata.

|  |  |  |  |  |  |  |
| --- | --- | --- | --- | --- | --- | --- |
| **Raamatu-****kogu** | **Laenut-d 2019** | **Laenut-d 2020** | **Muutus (+-)** | **Päringud 2019** | **Päringud 2020** | **Muutus (+-)** |
| Viru-Nigula valla raamatukogu | *22005* | *19377* | *-2628* | *1016* | *755* | *-261* |
| Aseri raamatukogu | *18630* | *14984* | *-3646* | *52* | *115* | *+63* |
| Viru-Nigula raamatukogu | *6536* | *5877* | *-659* | *45* | *83* | *+37* |
| KOKKU | *47171* | *40238* | *-6933* | *1113* | *953* | *-160* |

Laenutuste arv on võrreldes eelneva aastaga kahanenud, seda ka Aseris, kus kasvas nii külastajate kui ka lugejate arv.

**Infopäringud.** Järjepidev töö registreerimisel.

Raamatukogud pakuvad erinevaid infoteenuseid, jagavad informatsiooni teavikute leidumise kohta kogudes, aitavad täpsustada andmeid ja fakte, abistavad ning konsulteerivad info otsingul. Raamatukogule on päringuid võimalik esitada läbi erinevate kanalite. Viru-Nigula valla raamatukogudes registreeritakse infopäringuid jooksvalt, 755 päringut aastas.

4.3 RVL teenindus

Raamatukogudevaheline laenutus toimub põhiliselt valla raamatukogude vahel. Tellitakse nii erialast kirjandust kui ka ajaviitekirjandust. Samuti saavad RVL teeninduse kaudu abi lapsed, kui kohalikus raamatukogus on kohustuslik kirjandus välja laenutatud.

Kundas asuv vallaraamatukogu tellib raamatuid Viru-Nigula harukogust ja Lääne-Virumaa Keskraamatukogust. RVL tellimusi toimetab kohale raamatukogu direktor või Viru-Nigula harukogu töötaja. Vallasiseselt kasutatakse ka vallavalitsuse töötajate abi.

2020. aastal oli RVL välja 100, sisse 219.

## 4.4 Laste- ja noorteteenindus

4.4.1 Laste-ja noortekirjanduse komplekteerimine
*Analüüs, kuipalju sai juurde väljaandeid, kas see aitas teenindusele kaasa?*

Eelkõige on tellitud eesti kirjandust ja laste seas populaarset väliskirjandust, samuti sai täiendust ja värskendust kohustusliku kirjanduse osa. Annetusega sai raamatukogu juurde palju raamatuid „Lugemisisu” programmi tarbeks. Laste huvi uute raamatute vastu on suur, uute raamatute väljapanekust leitakse kiiresti põnevad raamatud, mida kohapeal uurida ja ka koju laenutada.

2020. aastal saadi juurde laste-ja noortekirjandust:

* Aseris 77
* Viru-Nigulas 152
* Kundas 224

Perioodikast on tellitud Hea Laps, Täheke ja Postimees Juunior.

### 4.4.2 Laste-ja noorte raamatukogu kasutamine

Tabel 5

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Raamatukogu** | **Lug-d 2019** | **Lug-d 2020** | **Muutus (+-)** | **Külast-d 2019** | **Külast-d 2020** | **Muutus (+-)** | **Laenut 2019** | **Laenut 2020** | **Muutus (+/-)** |
| **Viru-Nigula valla RK** | *242* | *211* | *-31* | *8121* | *6753* | *-1368* | *1560* | *1182* |  *-378* |
| **Aseri** | *46* | *36* | *-10* | *460* | *383* | *-77* | *821* | *671* | *-150* |
| **Viru-Nigula** | *81* | *123* | *+42* | *2611* | *1434* | *-1177* | *995* | *684* | *-311* |
| **KOKKU** | *369* | *370* | *+1* | *11192* | *8570* | *-2622* | *3376* | *2537* | *-839* |

Nagu tabelist näha, on kõik näitajad langenud. Vallaraamatukogu laenutuste kahanemist mõjutab kindlasti ka see, et 2020. aastal ei toimunud traditsioonilist Pärlimängu lugemisvõistlust. Ajal, mil lapsed said raamatukogu külastada, ei olnud tegelikkuses huvi langust näha. Viru-Nigula harukogus mõjutas kooli distantsõppele minek laenutuste ja külastuste arvu eriti palju, kuna lapsed veedavad tavapäraselt peale kooli bussi oodates aega raamatukogus.

4.4.3 Laste-ja noorteteenindus, s.h lugemisharjumuste kujundamine ja arendamine.

Viru-Nigula valla raamatukogus toimusid lastele traditsiooniks saanud üritused ka 2020. aastal. Lastele tutvustati erinevate sündmuste raames ja ka personaalselt uusi raamatuid, pidevalt uuendati laste- ja noorteraamatute väljapanekuid.

Jätkus koostöö Viru-Nigula valla lasteaia ja Vasta kooliga, raamatukoguhoidjad käisid külas nii lasteaia- kui ka koolilastel. See aitab luua suhet nii raamatukogu kui ka lugemisega. Koroonakriisi tõttu jäi koostöö hõredamaks kui oleks soovinud, kuid sidemed pole sellele vaatamata katkenud. Kõik meie raamatukogud on liitunud üle-eestilise lugemisprogrammiga „Lugemisisu”. Programmist võtavad osa mitmed lasteaia rühmad ja koolilapsed.

Traditsioonilisi Jututubasid, kus lastele loetakse ette toredaid raamatuid Viru-Nigula valla raamatukogus, õnnestus piiranguid ja laste turvalisust arvesse võttes korraldada sellel aastal ainult 5.

4.4.4 Laste- ja noorteüritused: *ülevaade, millised olid põhiteemad ja millised suuremad üritused.*

Viru-Nigula valla raamatukogus Kundas õnnestus vaatamata kriisile läbi viia talvise ja sügisese koolivaheaja üritused. Koolivaheaegadel mängitakse, meisterdatakse, tehakse viktoriine ja infootsinguid. Lapsed saavad ülevaate uuematest raamatutest.

Viru-Nigula harukogus on ka raamatukoguhoidja vahetumise järel edasi läinud Raamatukoguringi töö, millest lapsed hoolega osa võtavad. Raamatukoguringide teemad on enamjaolt seotud tähtpäevadega, teemad on inspireeritud ka uuemast lastekirjandusest. Ringi tegevustesse põimitakse sisse teemadega haakuvaid meisterdamisi ja mänge. Põhirõhk on kirjanduse vastu huvi tekitamisel ja loovuse arendamisel.

Kõikides meie valla raamatukogudes on läbi viidud raamatukogutunde, mille teemadeks on kirjandus, infootsing ja „Lugemisisu” programmi pakutavad teemad.

Üks toredamaid ettevõtmisi sel aastal oli koostöös Viru-Nigula valla lasteaiaga toimunud rahvajutu ettelugemine lasteaias. Kõikidest meie raamatukogudest käisid raamatukoguhoidjad kohalikus lasteaias külas ja lugesid kõikidele lasteaialastele ette rahvajuttusid, rääkisid muistendeid ja esitasid mõistatusi.

Traditsiooniliselt toimus ka „Põhjamaade raamatukogunädala“ raames ettelugemine.

 LISA 4 (teha valik kogu vallaraamatukogu olulisematest üritustest)

4.5 Erivajadustega sihtrühmade teenused
*Siia ei lähe arvesse need erivajadustega lugejad, kes käivad raamatukogus ja kasutavad tavateenuseid. Siin on mõeldud spetsiaalseid raamatukoguteenuseid.*

Tabel 6

|  |  |  |  |
| --- | --- | --- | --- |
|  | **Kordade arv**  | **Teenuste arv** | **Kasutajate arv**  |
| **Koduteenindus** | 151 | 164 | 14 |

Raamatukoguhoidjad on kodukülastusel pakkunud abi nutiseadme kasutamisel ja postipunkti teenuste tarbimisel.

Tabel 7

|  |  |  |
| --- | --- | --- |
| **Teenused teistele asutustele** | **Ürituste arv** | **Osavõtjate arv** |
| Kunda Südamekodu | 9 | 108 |

*Milliseid teenuseid raamatukogu pakub teistele asutustele (haiglad, hooldekodud jne. Ei puuduta tavakoole ja teisi lasteasutusi*)

Viru-Nigula valla raamatukogul on teeninduspunkt Kunda Südamekodus. Raamatukoguhoidja külastab hooldekodu tavapäraselt vähemalt korra kuus, koroona tõttu jäi sel aastal külastusi vähemaks. Raamatukoguhoidja viib eakatele raamatuid, loeb ette, vestleb erinevatel teemadel. Tähistatakse erinevaid tähtpäevi temaatiliste ettelugemistega, traditsioonide meenutamisega. Lahendatakse ülesandeid eakatele suunatud töövihikust „Särts“.

4.6 Raamatukogu kui kohalikku pärandit jäädvustav, elukestvat õpet toetav ja vabaaja võimalusi pakkuv kultuurikeskkond

4.6.1 kohalikul tasandil

Aasta jooksul tehakse väljapanekuid koduloolistel teemadel ja piirkonnaga seotud inimestest. Viru-Nigula inimesed tunnevad huvi piirkonna ja naabermaakondade koduloo vastu. Samuti pakuvad huvi rahvapärimused ja -traditsioonid.

Elukestvat õpet püütakse toetada raamatukogus korraldatavate ürituste ning lugemissoovituste kaudu, samuti pakutakse näpunäiteid ja tuge arvuti ning nutiseadmete kasutamisel.

Pakume soovijatele arvuti- ja nutiseadmenõustamisi. Aseri raamatukogus toimub keelekohvik.

Üritusi toimus 2020. aastal oluliselt vähem kui aasta varem, mis oli taaskord tingitud koroonapiirangutest ja sellega seondunud ebakindlusest plaanide tegemisel. Sellegipoolest toimusid aasta jooksul kohtumised kirjanike Anneli Lambi ja Hinge Kaljundiga. Viru-Nigulas lüüakse meelsasti kaasa Raamatuklubis.

Raamatukogunädalal oli meie raamatukogude kasutajatel võimalik laenutada raamatuid vallavanem Einar Vallbaumilt, vallavolikogu juht Riho Kutsarilt ning kultuuri- ja noorsootööjuht Keio Soomeltilt. See võimaldas kogukonnal mitteformaalsel tasandil vestelda kohalikku elu puudutavatel teemadel.

Näitustest pakkusime Viru-Nigula kogukonnale vaatamiseks Birgit Vaarandi fotonäitust „Mitmepalgeline meri“ ja Kunda elanikel oli võimalus nautida Norra saatkonna rändnäitust „Norramaale matkama“. Lisaks jagas valla raamatukogu oma Kunda näituseid Kunda sadamast ja Kunda raamatukogu ajaloost. Need näitused pakkusid Aseri ja Viru-Nigula elanikele huvi. Aseri raamatukogu teeb koostööd kohalike käsitöölistega, pannes välja nende näituseid.

Novembris oli Viru-Nigula harukogus üleval valik kohaliku koduloouurija Heili Tarjani maale, millel oli kujutatud eesti rahvapärimusest pärit üleloomulikke olendeid. Heili Tarjani koduloolisele tegevusele on raamatukogu õla alla pannud, aidates otsida uurimuste jaoks vajalikku taustainfot ja pakkudes abi koostatud artiklite trükkimisel ning edastamisel kohalikku lehte.

Kohalikul tasandil tehakse ürituste ja näituste korraldamisel koostööd valla kultuurivaldkonna allasutustega. Koostöö toimub ka valla koolidega, pakume raamatukogutunde ja lööme kaasa orienteerumismängudes, valmistades ette ülesandeid, mida raamatukogus lahendada saab.

Kõige parem koostööpartner vallas on kahtlemata Viru-Nigula valla lasteaed Kelluke. Lasteaiaga käib tihe koostöö kõikides majades. Raamatukogutöötajad külastavad lasteaedasid ja lasteaiarühmad käivad raamatukogudes.

Viru-Nigula raamatukogu raamatukoguhoidja Liina Martõkainen ja Viru-Nigula valla raamatukogu direktor Mervi Lilleoja osalevad Viru-Nigula valla haridusvaldkonna töötajate tunnustamise korra väljatöötamise töörühmas.

4.6.2 riiklikul tasandil

Kriisiaja ja igapäevatöö kogemusi vahetatakse lisaks Lääne-Virumaa raamatukogudele ka Tõstamaa, Põltsamaa ja Lustivere raamatukogudega.

4.6.3 rahvusvahelisel tasandil

Rahvusvahelisel tasandil koostöö puudus.

4.7 Raamatukogu koolituskeskusena kasutajatele.
*Millised on peamised sihtrühmad ja millised on peamised teemad? Tagasiside, mis muutunud?*

Peamised sihtrühmad on lapsed ja eakad. Individuaalnõustamised on suunatud lugeja.ee ja erinevate e-teenuste kasutamiseks.

Igapäevase töö kõrvalt jagab raamatukoguhoidja regulaarselt näpunäiteid ja nõuandeid nii infootsinguks, turvaliseks interneti kasutamiseks kui ka tutvustab netiketti.

Muutust on märgata üldises teadlikkuse tõusus. Ollakse teadlikud valitsevatest ohtudest. Eakad pigem küsivad nõu ja siis otsustavad, mida ja kuidas teha. Lapsed ja noored on teadlikumad oma õigustest ja netiketist. Sõpradel ja tuttavatel keelatakse enda pildistamine-filmimine ja selle sotsiaalmeedias jagamine.

4.8 Raamatukoguteenuse turundus ja väljaandedPeamine kanal Viru-Nigula raamatukogu teenuste ja tegevuse tutvustamiseks on valla raamatukogu Facebooki lehekülg <https://www.facebook.com/virunigularaamatukogu/>. Värske ja asjakohane info on üleval valla raamatukogu koduleheküljel <https://virunigularaamatukogu.ee/>, sügisest on valla raamatukogul olemas ka Instagrami leht. Sündmuste plakatitel on raamatukogu logo ja kasutatakse Viru-Nigula valla tunnusvärve ja sümboolikat.

Viru-Nigula valla haridusasutustel on ühine avalik kalender, kuhu märgitakse toimuvad sündmused <https://lasteaedkelluke.ee/lapsevanemale/kalender#year=2020&month=1&day=8&view=month> .

Raamatukogude tegevust kajastavad artiklid ilmuvad Viru-Nigula valla teatajas. Lisaks ilmuvad lehes lugemissoovitused.

2020. aastal ilmunud artiklid:

**Viru-Nigula valla teataja**

Aprill 2020. Leili Eiskop „Kuidas töötavad raamatukogud?”

September 2020. „Tervitame uusi töötajaid“

Oktoober 2020. Mervi Lilleoja „Üleriigilised raamatukogupäevad „Kohtume raamatukogus“”

Oktoober 2020. Mervi Lilleoja „Raamatukoguhoidjad soovitavad”

November 2020: Mervi Lilleoja „Novembrikuu raamatusoovitused”

Detsember 2020: Mervi Lilleoja „Detsembrikuu raamatusoovitused”

**Virumaa Teataja**

Märts 2020: Inna Grünfeldt „Raamatud igatsevad lugejate järele”

November 2020: Inna Grünfeldt „Maakonna parim maaraamatukoguhoidja on laste peale mõtlev Mervi Lilleoja”

November 2020: Inna Grünfeldt „Raamaturõõmsa krimineelaja täitunud unistus”

4.9 Andmebaasid. Kas ja milliseid andmekogusid pakutakse lugejaile kodulehe vahendusel? E-kataloog.

Uusi andmekogusid loodud ei ole. Kasutada saab Urrami e-kataloogi

5. 2021. aasta tegevused
*Tuleva perioodi uued suunad teie valla raamatukogude arengus, mida muudate, milliseid toetavaid tegevusi vajate, keda kaasate. Ettepanekud muudatusteks ja tulevane tegevus.*

* Jätkata raamatukogu turundamist elanike seas. Selleks tuleb hoida end nähtavana, avaldades kohalikus ajalehes artikleid ja teateid ning kasutades Facebooki. Instagrami ja Viru-Nigula valla raamatukogu kodulehte.
* Jätkata ning süvendada koostööd kohalike haridus- ja kultuuriasutustega, pakkumaks elanikele mitmekülgsemaid võimalusi enesearenguks ja vaba aja veetmiseks.
* Arendada koostööd Viru-Nigula Noortetoaga ja Kunda noortemajaga ning pakkuda noortele koostöös üritusi.
* Jätkata Raamatuklubi ja Raamatukoguringi tegevusega, pakkudes neid võimalusi ka Kundas ja Aseris.
* Luua koostöös valla raamatukogudega raamatukogutundide materjalid, mis on kasutatavad kõikides valla raamatukogudes.
* Tähistada Aseri raamatukogu 70. sünnipäeva.
* Viia läbi rahuloluküsitlus
* Koostada arengukava

Koostajad: Mervi Lilleoja, Liina Martõkainen, Heili Nõmmets

Direktor: Mervi Lilleoja

# LISA 1. Personali koolitus

|  |  |  |  |
| --- | --- | --- | --- |
| **Raamatukogu nimi** | **Koolituste arv** | **Koolitustundide arv** **(koolituse maht )** | **Koolituseks kulutatud** |
| **Viru-Nigula valla RK** | 22 | *1028* | *133,12* |

LISA 2. Raamatukogutöötajate avalikud esinemised
ettekanded, loengud, koolitused (teema, kellele, kus). *Raamatukogutunnid ja kasutajakoolitused ei lähe arvesse*.

Aseris keelekohviku läbiviimine. Eesti keele õpe erinevas vanuses vene keelt kõnelevatele inimestele. Toimusid raamatukogus kuni eriolukorrani üks kord nädalas. Teemadeks kuidas eesti keeles toime tulla poes, apteegis, erinevates asutustes jne.

Viru-Nigula valla lasteaias Kelluke erialase ja lastekirjanduse tutvustamine.

# LISA 3. Raamatukogude ehitamine, renoveerimine, remondid

|  |  |
| --- | --- |
| **Raamatukogu nimi** |  **Teostatud tööd (2020)** |
|  |  |

# LISA 4. Laste ja noorteüritused (valik olulisematest)

|  |  |  |
| --- | --- | --- |
| **Raamatukogu nimi** | **Ürituse nimi** | **Osavõtjate arv** |
| **Viru-Nigula valla rk** | *Jututuba* | *98* |
|  | *Koolivaheaeg* | *62* |
|  | *Raamatukogutunnid* | *41* |
|  | *Lugemisisu* | *35* |
|  | *Rahvajutu päev lasteaias* | *132* |
| **Aseri** | *Raamatukogutunnid* | *19* |
|  | *Töötuba sõbrapäeva kingituste valmistamine* | *11* |
|  | *Rahvajutu päev lasteaias* | *9* |
| **Viru-Nigula** | *Raamatukoguring* | *116* |
|  | *Raamatukogu tuleb külla!* | *93* |
|  | *Raamatukogutunnid* | *40* |
|  | *Rahvajutu päev lasteaias* | *25* |
|  | *Lugemisisu* | *17* |